**Ministru kabineta noteikumu "Grozījumi** **Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu pilnvērtīgu sabiedrībā balstītu sociālo pakalpojumu infrastruktūras izveidi un attīstību pašvaldībās 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ietvaros, izstrādāts noteikumu projekts[[1]](#footnote-1), kura mērķis ir palielināt 9.3.1.1. pasākuma kopējo attiecināmo finansējumu (par 10 383 675 *euro*) un noteikt papildu piešķirtā finansējuma sadales mehānismu starp pašvaldībām, kuras īsteno 9.3.1.1. pasākuma projektus. Tāpat noteikumu projekts paredz izmaiņas 9.3.1.1.pasākuma sasniedzamo iznākuma rādītāju uzskaites pieejā un definīcijā.  Noteikumu projekta spēkā stāšanās indikatīvais laika periods – 2020. gada II ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas (turpmāk – LM) iniciatīva, pamatojoties uz priekšlikumiem par nozares finansējuma pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz precizēt 9.3.1.1. pasākuma īstenošanas nosacījumus, t.sk.:  **1.** **palielināt pasākuma plānoto kopējo attiecināmo finansējumu par 10 383 675 *euro*, t.sk. Eiropas reģionālā attīstības fonda un nacionālā publiskā līdzfinansējumu, kā arī veikt izmaiņas 9.3.1.1. pasākuma iznākuma rādītāju uzskaites pieejā un definīcijā.**  Šobrīd saskaņā ar MK noteikumiem Nr. 871[[2]](#footnote-2) 9.3.1.1. pasākuma plānotais kopējais finansējums (ar snieguma rezervi) ir noteikts ne mazāks kā 44 441 978 *euro*, t.sk. Eiropas Reģionālā attīstības fonda (turpmāk – ERAF) finansējums 37 775 681 *euro* un nacionālais publiskais līdzfinansējums (valsts budžeta dotācija pašvaldībām un pašvaldību finansējums) ne mazāks kā 6 666 297 *euro*)*,* kur pirmajai projektu iesniegumu atlases kārtai – ne mazāks kā 13 107 832 *euro*, t.sk. ERAF 11 141 657 *euro* un nacionālais publiskais līdzfinansējums ne mazāks kā 1 966 175 *euro*, bet otrajai projektu iesniegumu atlases kārtai – ne mazāks kā 31 334 146 *euro,* t.sk. ERAF finansējums 26 634 024 *euro* un nacionālais publiskais līdzfinansējums ne mazāks kā 4 700 122 *euro.*  LM, veicot 9.3.1.1. pasākuma ieviešanas uzraudzību, no pašvaldībām un pašvaldības pārstāvošajām organizācijām (LLPA, LPS) ir saņēmusi informāciju, ka 9.3.1.1. pasākumam pieejamais un plānotais kopējais finansējums, kas plānošanas reģionu deinstitucionalizācijas plānos (turpmāk – DI plāni) sadalīts pašvaldībām, ir nepietiekams, lai pašvaldības pilnvērtīgi īstenotu visus DI plānos noteiktos sabiedrībā balstītu sociālo pakalpojumu infrastruktūras attīstības risinājumus. Tas pamatā skaidrojams ar plānoto ieguldījumu pārstrukturēšanu un pašvaldību vēlmi veidot vairāk sabiedrībā balstītu sociālo pakalpojumu sniegšanas vietu bērniem ar funkcionāliem traucējumiem (tostarp dienas centrus un "atelpas brīža" pakalpojumus), kas sākotnēji netika plānotas.  Jau virzot iepriekšējos MK noteikumu Nr. 871 grozījumus[[3]](#footnote-3), ar MK 2018. gada 11. decembra protokollēmumu Nr. 59 (52. §, 2. punkts) LM saņēma uzdevumu apzināt reālās pašvaldību izmaksas DI plānos noteikto sabiedrībā balstītu sociālo pakalpojumu infrastruktūras izveidei un līdz 2019. gada 30. jūnijam iesniegt Finanšu ministrijā priekšlikumus rīcībai, lai 9.3.1.1. pasākuma ietvaros savstarpēji saskaņotu finanšu iespējas un sasniedzamo uzraudzības rādītāju vērtības.  Balstoties uz pašvaldību sniegto informāciju, LM apkopoja informāciju par pašvaldību provizoriski plānotajām 9.3.1.1. pasākuma projektu īstenošanas izmaksām, pašvaldību iespējām līdzfinansēt projektu reālās izmaksas un par izveidojamajām pakalpojumu vietām pieejamā finansējuma ietvaros, kā arī identificēja problēmas/jautājumus, kam nepieciešams risinājums 9.3.1.1. pasākuma sekmīgai ieviešanai. Apkopotie dati uz 2019.gada jūniju liecināja, ka 41 pašvaldība, kura ir tiesīga iesniegt projektu iesniegumu, iekļaujas plānošanas reģionu DI plānos noteiktajā finansējumā, savukārt 37 pašvaldības norādīja, ka DI plānos noteiktās sabiedrībā balstītu sociālo pakalpojumu infrastruktūras izveidei nepieciešams par 15 069 847 *euro* lielāks finansējums.  Sabiedrībā balstītu sociālo pakalpojumu infrastruktūras izveides izmaksu optimizācijas nolūkā daudzas pašvaldības ir pārskatījušas pakalpojumu vietu adreses un izveidojamo vietu skaitu (to samazinot), ņemot vērā aktuālo mērķa grupas personu vajadzības un pieprasījumu pēc konkrētā pakalpojuma attiecīgajā teritorijā (konkrētajā vai blakus pašvaldību teritorijā). Šāda pakalpojumu vietu pārstrukturizācija precīzāk atbilst mērķa grupas pieprasījumam un ir saimnieciski izdevīgāka ilgtermiņā. Tomēr ir gadījumi, kad ne adrešu pārskatīšana, ne pakalpojumu vietu skaita samazināšana nav bijusi iespējama. Pirmkārt, tas ir saistīts ar pašvaldībām pieejamo (ierobežoto) brīvo ēku fondu un it sevišķi tādu, kas atbilstu pakalpojumu sniegšanas prasībām un LM norādījumiem sabiedrībā balstītu sociālo pakalpojumu izveidei[[4]](#footnote-4). Otrkārt, 9.3.1.1. pasākuma projektu izmaksas ir tieši saistītas ar ēkas platību. Samazinot pakalpojumu vietu skaitu, ēkas platība un attiecīgi arī investīciju apjoms būtiski nemainās.  Pamatojoties uz iepriekšminēto, LM sagatavoja priekšlikumus 9.3.1.1. pasākuma iznākuma rādītāju izmaiņām un papildu finansējuma pārdalei 9.3.1.1. pasākuma programmai kopumā un tās ietvaros īstenotajiem projektiem, ko 2019. gada 21. jūnijā iesniedza Finanšu ministrijai.  Savukārt, izpildot Finanšu ministrijas uzdevumu atbildīgajām iestādēm par priekšlikumiem snieguma rezerves izmantošanai, LM Finanšu ministrijai 2019. gada 28. jūnijā iesniedza labklājības nozares finanšu pārdales priekšlikumu, kur LM viedoklis attiecībā uz 9.3.1.1. pasākuma snieguma rezerves finansējumu (kas 9.3.1.1.pasākumam noteikts 2 959 431 *euro* apmērā) bija tā novirzīšana sākotnējam mērķim – proti, pašvaldībām sabiedrībā balstītu sociālo pakalpojumu infrastruktūras izveidei.  Saskaņā ar Finanšu ministrijas 2019. gada 11. oktobra informatīvo ziņojumu[[5]](#footnote-5) 9.3.1.1. pasākumam tiek saglabāts snieguma rezerves finansējums, bet atbilstoši virzītajiem darbības programmas "Izaugsme un nodarbinātība" (turpmāk – darbības programma) grozījumiem[[6]](#footnote-6), 9.3.1.1.pasākuma kopējām attiecināmajām izmaksām tiek piešķirts papildu finansējums 10 383 675 *euro* apmērā, ko veido:  1) 1 590 984 *euro* ietaupījums no LM pārziņā esošā 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei", ko veido ERAF finansējums 1 352 336 *euro* un valsts budžeta finansējums 238 648 *euro*;  2) 1 498 882 *euro* snieguma rezerve no LM pārziņā esošā 7.2.1.3. pasākuma "Jauniešu garantijas pasākumu īstenošana pēc 2018. gada", ko veido Eiropas Sociālā fonda (turpmāk – ESF) finansējums 1 274 049 *euro* un valsts budžeta finansējums 224 833 *euro*;  3) 532 808 *euro* LM pārziņā esošā specifiskā atbalsta mērķa (turpmāk – SAM) 7.3.1. "Uzlabot darba drošību, it īpaši, bīstamo nozaru uzņēmumos" valsts budžeta finansējums;  4) 3 741 753 *euro* no Vides aizsardzības un reģionālās attīstības ministrijas, ko veido minētās ministrijas pārziņā esošā SAM 5.1.1. "Novērst plūdu un krasta erozijas risku apdraudējumu pilsētu teritorijās" ERAF finansējums 2 863 822 *euro* un 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija Natura 2000 teritorijās" ERAF finansējums 316 668 *euro*, ka arī nacionālā publiskā līdzfinansējuma (valsts budžeta dotācija pašvaldībām un pašvaldību finansējums) daļa 561 263 *euro* apmērā;  5) 3 019 239 *euro* valsts budžeta finansējums, ko veido 190 000 *euro* no LM pārziņas SAM 7.1.1. "Paaugstināt bezdarbnieku kvalifikāciju un prasmes atbilstoši darba tirgus pieprasījumam", 1 249 505 *euro* no 7.2.1.1. pasākuma "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un 1 579 743 *euro* no 7.2.1.2. pasākuma "Sākotnējās profesionālās izglītības programmu īstenošana Jauniešu garantijas ietvaros", aizstājot to ar ESF finansējumu līdzvērtīgā apjomā no LM pārziņas SAM 7.3.1. "Uzlabot darba drošību, it īpaši, bīstamo nozaru uzņēmumos".  Ņemot vērā minētās pārdales, 9.3.1.1. pasākumam būs pieejams par 10 383 675 *euro* lielāks kopējais attiecināmais finansējums, kas līdz tā sadalei starp pašvaldībām, tiks uzskaitīts kā cita publiskā finansējuma rezerves finansējums (*skat. sīkāku informāciju anotācijas 3.punktā*).  Minētie priekšlikumi satur arī piedāvājumu izmaiņām 9.3.1.1. pasākuma iznākuma rādītāju uzskaites pieejā un definīcijā.  Tā kā liela 9.3.1.1. pasākuma investīciju daļa tiek novirzīta sabiedrībā balstītu sociālo pakalpojumu infrastruktūras attīstībai bērniem ar FT (dienas aprūpes centru, "atelpas brīža" pakalpojuma izveidei), LM piedāvā mainīt darbības programmas iznākuma rādītāja i.9.3.1.b[[7]](#footnote-7) definīciju, to papildinot un izsakot šādā redakcijā – "*izveidoto un labiekārtoto vietu skaits pakalpojumu sniegšanai personām ar garīga rakstura traucējumiem un bērniem ar funkcionāliem traucējumiem*". Savukārt attiecībā uz iznākuma rādītāja sasniedzamajām vērtībām, balstoties uz aktuālo informāciju DI plānos par pašvaldībās izveidojamo sabiedrībā balstītu sociālo pakalpojumu vietu skaitu, LM piedāvā šādas izmaiņas,:  – izveidoto vai labiekārtoto ģimeniskai videi pietuvinātu vietu skaits bērnu aprūpei – 250 (darbības programmas iznākuma rādītājs i.9.3.1.a[[8]](#footnote-8)). Minētā iznākuma rādītāja sadalījums pa atlases kārtām ir – pirmajai kārtai 98 vietas, otrajai kārtai 152 vietas;  – izveidoto un labiekārtoto vietu skaits pakalpojumu sniegšanai personām ar garīga rakstura traucējumiem un bērniem ar funkcionāliem traucējumiem – 2 473 (i.9.3.1.b). Minētā iznākuma rādītāja sadalījums pa atlases kārtām ir – pirmajai kārtai 528vietas, otrajai kārtai 1 945 vietas;  **2. noteikt ERAF līdzfinansējumu kā nemainīgu finansējuma daļu projektā** *(noteikumu projekta 5. punkts);*  LM, pārrunājot ar pašvaldībām 9.3.1.1. pasākuma finansēšanas nosacījumus, identificēja jautājumu par 9.3.1.1. pasākuma ERAF finansējuma daļu projektu kopējā attiecināmo izmaksu izmaiņu gadījumos (kad sākotnēji pašvaldību līdzfinansējums ir lielāks par minimāli noteiktajiem 15%, atskaitot valsts budžeta dotācijas pašvaldībām). Pašvaldības ir norādījušas uz līdzšinējo praksi, kad, piemēram, iepirkuma procedūras rezultātā samazinoties kopējai attiecināmo izmaksu summai, samazinās arī ERAF finansējuma daļa. LM ieskatā šāda prakse varētu tikt īstenota, ja ERAF finansējums (85%) un minimālais publiskais finansējums (15%) segtu visas 9.3.1.1. pasākuma izmaksas. Taču, kā liecina pašvaldību projektu izmaksu apkopojums, tad 9.3.1.1. pasākuma finansējums ir nepietiekams un pašvaldības ir gatavas brīvprātīgi finansēt vairāk (*no pašvaldību budžeta līdzekļiem*). Tāpat pašvaldības rēķinās ar DI plānos noteikto 9.3.1.1. pasākuma ERAF finansējuma apmēru (*absolūtos skaitļos*) un uz tā pamata izvērtē savu dalību 9.3.1.1. pasākumā, kā arī prognozē savu finanšu kapacitāti nepieciešamā līdzfinansējuma nodrošināšanai. Ņemot vērā pašvaldību lielāku ieguldījumu virs minimāli noteiktā, būtu nepieciešams ERAF finansējuma daļas noteikšanai piemērot līdzīgu pieeju kā valsts budžeta dotācijas pašvaldībām noteikšanā[[9]](#footnote-9), t.i., ERAF finansējuma apmērs ir nosakāms no minimālā projekta finansējuma, kas noteikts plānošanas reģionu DI plānā un ko veido 85% ERAF finansējums un 15% nacionālais publiskais finansējums. Tas nozīmē, ka 9.3.1.1. pasākuma ERAF finansējuma daļai absolūtos skaitļos ir jābūt nemainīgai (izņemot neatbilstoši veikto izdevumu gadījumus), savukārt pašvaldību finansējuma daļa var mainīties līdz minimālajiem 15%, atskaitot valsts budžeta dotāciju pašvaldībām.  Ņemot vērā minēto, MK noteikumos paredzēts noteikt, ka ERAF finansējuma apmērs pašvaldību līmenī ir noteikts attiecīgā plānošanas reģiona DI plānā un projektā ir nemainīga attiecināmā ERAF finansējuma daļa, izņemot neatbilstoši veikto izdevumu gadījumus;  3. **noteikt** **papildu piešķiramā finansējuma sadales mehānismu** (*noteikumu projekta 7. punkts*).  Lai visām pašvaldībām, kuras īsteno projektus 9.3.1.1. pasākuma ietvaros, būtu iespēja pretendēt uz daļu no papildu finansējuma (10 383 675 *euro*) gadījumā, kad pašvaldība sabiedrībā balstītu sociālo pakalpojumu infrastruktūras izveidē iegulda lielāku pašvaldības finansējumu par DI plānā minimāli noteikto, LM ir izstrādājusi papildu finansējuma sadalīšanas starp pašvaldībām mehānismu. 9.3.1.1. pasākuma papildu finansējums starp pašvaldībām tiks sadalīts šādā kārtībā:   1. LM kā Eiropas Savienības fondu vadībā iesaistītā atbildīgā iestāde (turpmāk – atbildīgā iestāde) pēc 2021. gada 1. jūlija apkopos informāciju par visu pašvaldību reālajām sabiedrībā balstītu sociālo pakalpojumu infrastruktūras izveides attiecināmajām izmaksām uz 2021. gada 30. jūniju. Informācija tiks iegūta no Kohēzijas politikas fondu vadības sistēmā 2014. – 2020. gadam (turpmāk – KPVIS) pašvaldību ievadītās informācijas par noslēgtajiem pakalpojumu līgumiem sabiedrībā balstītu sociālo pakalpojumu infrastruktūras izveidei (tostarp projektēšanai, būvniecībai vai renovēšanai, pakalpojumu vietu aprīkošanai u.c.). LM ieskatā 2021. gada 30. jūnijs ir pietiekams laika periods, lai lielākā daļa pašvaldību noslēgtu pakalpojumu līgumus un informāciju par reālajām sabiedrībā balstītu sociālo pakalpojumu infrastruktūras izveides izmaksām ievadītu KPVIS. Vienlaikus minētā datuma noteikšana motivēs tās pašvaldības, kuras pakalpojumu infrastruktūras izveidi bija plānojušas veikt projekta pēdējā īstenošanas gadā (*2022. gadā*), noslēgt ātrāk pakalpojuma līgumus, tādējādi, iespējams, ātrāk pabeidzot arī projekta īstenošanu un nodrošinot jaunizveidotajā infrastruktūra ilgākā laika periodā mērķa grupas personām nepieciešamos sabiedrībā balstītus sociālos pakalpojumus, attiecīgi saņemot kompensāciju no plānošanas reģioniem 9.2.2.1. pasākuma "Deinstitucionalizācija" ietvaros; 2. pēc reālo izmaksu apkopošanas atbildīgā iestāde noteiks starpību starp katras pašvaldības reālajām attiecināmām sabiedrībā balstītu sociālo pakalpojumu infrastruktūras izveides izmaksām un attiecīgā plānošanas reģiona DI plānā sākotnēji noteikto 9.3.1.1. pasākuma finansējuma apmēru. Būs arī pašvaldības, kurām reālās attiecināmās sabiedrībā balstītu sociālo pakalpojumu infrastruktūras izveides izmaksas būs līdzvērtīgas ar attiecīgā plānošanas reģiona DI plānā sākotnēji noteikto 9.3.1.1. pasākuma finansējuma apmēru. Šādos gadījumos pašvaldība nevarēs pretendēt uz 9.3.1.1. pasākuma papildu finansējuma daļu; 3. pēc minētās finansējuma starpības noteikšanas atbildīgā iestāde noteiks arī katrai pašvaldībai attiecināmā finansējuma starpības īpatsvaru kopējā attiecināmā finansējuma starpības apmērā. Šo īpatsvaru (izteiktu procentos) atbildīgā iestāde tālāk piemēros arī aprēķinot katrai pašvaldībai papildu finansējuma daļas apmēru; 4. pēc papildu finansējuma daļas apmēra noteikšanas atbildīgā iestāde informēs LM Sociālo pakalpojumu attīstības padomes sekretariātu par katrai pašvaldībai noteikto 9.3.1.1. pasākuma papildu finansējuma daļas apmēru un aicinās ierosināt attiecīgus grozījumus plānošanas reģionu DI plānos; 5. savukārt pēc plānošanas reģionu DI plānu grozījumu apstiprināšanas Sociālo pakalpojumu attīstības padomē atbildīgā iestāde informēs sadarbības iestādi par tām pašvaldībām, kurām ir piešķirama 9.3.1.1. pasākuma papildu finansējuma daļa, norādot arī konkrētus finansējuma avotu apmērus. Attiecīgi pēc tam sadarbības iestāde varēs organizēt 9.3.1.1. pasākuma papildu finansējuma piešķiršanu pašvaldību projektiem, veicot attiecīgus grozījumus projektos. Gadījumā, ja kādas pašvaldības projekta īstenošana būs noslēgusies līdz 2021. gada 30. jūnijam, sadarbības iestāde vienosies ar konkrēto pašvaldību par divām tālākām iespējām: 1) noslēguma maksājuma veikšanu saskaņā ar vienošanās par projekta īstenošanu noteikto (šajā gadījumā pašvaldība nesaņem 9.3.1.1. pasākuma papildu finansējuma daļu), 2) noslēguma maksājuma apturēšanu līdz pašvaldībai pieejamā 9.3.1.1. pasākuma papildu finansējuma daļas apmēra aprēķināšanai un apstiprināšanai.   Gadījumā, ja pašvaldība līdz 2021. gada 30. jūnijam nebūs noslēgusi nevienu pakalpojuma līgumu sabiedrībā balstītu sociālo pakalpojumu infrastruktūras izveidei un informāciju par līgumu noslēgšanu ievadījusi KP VIS, šī pašvaldība nevarēs pretendēt uz 9.3.1.1. pasākuma papildu finansējuma daļu.  *Piemērs 9.3.1.1. pasākuma papildu finansējuma pašvaldības daļas aprēķinam*:  Pašvaldībai plānošanas reģiona DI plānā sākotnēji noteiktais 9.3.1.1. pasākuma finansējuma apmērs ir 100 000 *euro*, bet pašvaldības reālās sabiedrībā balstītu sociālo pakalpojumu infrastruktūras izveides attiecināmās izmaksas atbilstoši KP VIS datiem ir 175 000 *euro*. Attiecīgi pašvaldības attiecināmā finansējuma starpība pret sākotnēji noteikto 9.3.1.1. pasākuma finansējuma apmēru ir 75 000 *euro*. Pieņemot, ka uz 2021. gada 30. jūniju atbilstoši KPVIS datiem visu pašvaldību kopējās reālās sabiedrībā balstītu sociālo pakalpojumu infrastruktūras izveides attiecināmās izmaksas būtu 61 250 300 *euro* (*piemēra nolūkā* *nejauši izvēlēts skaitlis*) jeb par 16 808 322 *euro* vairāk kā 9.3.1.1. pasākuma sākotnējais finansējums, piemēra pašvaldības attiecināmā finansējuma starpība (75 000 *euro*) veido 0.44 procentus (*75 000 x 100 / 16 808 322*) no pašvaldību kopējās attiecināmā finansējuma starpības (16 808 322 *euro*) pret 9.3.1.1. pasākuma sākotnējo finansējuma apmēru. Līdz ar to piemēra pašvaldībai pieejamais 9.3.1.1. pasākuma papildu finansējuma (10 383 675 *euro*) daļas apmērs ir **45 688.17** *euro* (10 383 675 x 0.44 / 100).  Ņemot vērā visu iepriekšminēto, MK noteikumi tiek papildināti ar kārtību, kādā pašvaldībām tiek aprēķināts un piešķirts 9.3.1.1. pasākuma papildu finansējums (*noteikumu projekta 7. punkts*);  4. **noteikt dažādus ERAF un nacionālā publiskā līdzfinansējuma intensitātes apmērus** (*noteikumu projekta 4. punkts*).  Ņemot vērā, ka viens no 9.3.1.1. pasākuma papildu piešķiramā finansējuma finansēšanas avotiem ir valsts budžets, ERAF finansējuma un nacionālā publiskā līdzfinansējuma intensitāte mainīsies un būs atšķirīga pirms un pēc anotācijas 3. punktā aprakstītās 9.3.1.1. pasākuma papildu finansējuma pārdales pašvaldībām. Attiecīgi, līdz papildu finansējuma pārdalei 9.3.1.1. pasākuma ietvaros ERAF finansējums nepārsniegs 85 procentus, bet nacionālais publiskais līdzfinansējums būs ne mazāks kā 15 procenti. Pēc papildu finansējuma pārdales 9.3.1.1. pasākuma ietvaros ERAF finansējuma īpatsvars nepārsniegs 79.50 procentus, bet nacionālais publiskais finansējums (kas papildināsies ar jaunu finansēšanas avotu – valsts budžetu) – būs ne mazāks kā 20.50 procenti. Savukārt katras pašvaldības projekta līmenī ERAF finansējuma un nacionālā publiskā līdzfinansējuma intensitāte var būt mainīga un ir savstarpēji apgriezti proporcionāla;  **5. veikt redakcionālus precizējumus:**  1) ņemot vērā, ka atbilstoši Finanšu ministrijas informatīvajam ziņojumam 9.3.1.1. pasākumam ir pieejams snieguma rezerves finansējums, no MK noteikumiem Nr. 871 tiek svītroti ar snieguma rezervi saistītie noteikumu punkti (*noteikumu projekta 2. un 8. punkts*);  2) ņemot vērā, ka tiek grozīts MK noteikumu Nr. 871 10. punkts, jāveic tehniski grozījumi arī 11. punktā (*noteikumu projekta 6. punkts);*  3) paredzot MK noteikumos Nr. 871 jaunu nosacījumu, ka 9.3.1.1. pasākuma ietvaros nepiemēro 2014. gada 16. decembra MK noteikumos Nr.784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā" noteiktos projekta īstenošanas termiņa pagarināšanas ierobežojumus, ja pašvaldībai atbilstoši plānošanas reģiona DI plānam projekta īstenošanas laikā būtiski tiek palielināts 9.3.1.1.pasākuma sākotnējais finansējuma apmērs un 9.3.1.1.pasākuma iznākuma rādītāji;  4)veikt citus redakcionālus precizējumus (*noteikumu projekta 9. un 10. punkts*). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | LM ir izteikusi priekšlikumus darbības programmas grozījumiem, precizējot iznākuma rādītāju definīciju un sasniedzamo vērtību. Darbības programmas grozījumi ir apstiprināti ar MK 2021. gada 21. janvāra rīkojumu (MK sēdes protokolēmuma (Nr. 3, 32.§) 9. punkts. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:  1. pilngadīgas personas ar GRT;  2. bērni ar FT un viņu likumiskie pārstāvji vai audžuģimenes;  3. ārpusģimenes aprūpē esoši bērni. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums attieksies uz pašvaldībām, kas ir tiesīgas iesniegt projekta iesniegumu 9.3.1.1. pasākumā. Minētajām pašvaldībām būs precīzāks un labvēlīgāks nosacījumu ietvars sabiedrībā balstītu sociālo pakalpojumu infrastruktūras izveidei.  Noteikumu projektam ir tieša pozitīva ietekme uz tautsaimniecību - investīcijas pašvaldību sabiedrībā balstītu sociālo pakalpojumu infrastruktūrā aktivizē būvniecības nozari un sekmē ekonomikas attīstību, kā arī nodrošina iztrūkstošās publiskās infrastruktūras izveidi tādām neaizsargātām sabiedrības mērķgrupām kā cilvēkiem, tostarp bērniem ar funkcionāliem traucējumiem, ar smagu un ļoti smagu invaliditāti un cilvēkiem ar garīga rakstura traucējumiem, kuriem pienācīgu sociālo pakalpojumu nodrošināšana dzīvesvietā, it īpaši krīzes laikā un arī pēckrīzes periodā, ir īpaši nozīmīga un var būt izšķiroša.  Noteikumu projekts nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts var veidot netiešu ietekmi uz konkurenci, vidi, veselību un nevalstiskajām organizācijām, jo administratīvajā teritorijā, kur pašvaldība veidos savu sabiedrībā balstītu sociālo pakalpojumu sniegšanas vietu, radīsies konkurence tām nevalstiskajām organizācijām, kas būtu vēlējušas attīstīt savu tādu pašu sabiedrībā balstītu sociālo pakalpojumu sniegšanas vietu.  Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | 2020. gads | | Turpmākie trīs gadi (*euro*) | | | | | |
| 2021 | | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | | 2 | 3 | 4 | | 5 | 6 | 7 | 8 |
| 1. Budžeta ieņēmumi | | 17 944 133 | - 2 475 219 | 11 121 578 | | 2 760 781 | 3 528 373 | 6 784 236 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 17 944 133 | - 2 475 219 | 11 121 578 | | 2 760 781 | 3 528 373 | 6 784 236 | 0 |
| 1.3. pašvaldību budžets | | 0 | 0 | 0 | | 0 | 0 | 0 | 0 |
| 2. Budžeta izdevumi | | 28 723 935 | - 8 089 397 | 18 432 324 | | 85 851 | 5 752 814 | 8 003 545 | 0 |
| 2.1. valsts pamatbudžets | | 18 745 183 | -1 192 267 | 11 609 339 | | 4 143 277 | 3 688 498 | 8 013 445 | 0 |
| 2.3. pašvaldību budžets | | 9 978 752 | - 6 897 130 | 6 822 985 | | - 4 057 426 | 2 064 316 | -9 900 | 0 |
| 3. Finansiālā ietekme | | -10 779 802 | - 10 564 616 | -7 310 746 | | 2 674 930 | -2 224 441 | - 1 219 309 | 0 |
| 3.1. valsts pamatbudžets | | -801 050 | - 3 667 486 | -487 761 | | -1 382 496 | -160 125 | -1 229 209 | 0 |
| 3.3. pašvaldību budžets | | -9 978 752 | - 6 897 130 | -6 822 985 | | - 4 057 426 | -2 064 316 | - 9 900 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Šobrīd MK noteikumos Nr. 871 noteiktais 9.3.1.1. pasākuma ietvaros plānotais kopējais finansējums ir 44 441 978 *euro*, tai skaitā ERAF finansējums – 37 775 681 *euro* un nacionālais publiskais līdzfinansējums (valsts budžeta dotācija pašvaldībām un pašvaldību līdzfinansējums) – ne mazāk kā 6 666 297 *euro*. 9.3.1.1. pasākuma ietvaros iesniegt projekta iesniegumu tika uzaicinātas 80 pašvaldības (8 nacionālās nozīmes attīstības centri (1.  atlases kārta) un 72 novadu pašvaldības (2. atlases kārta). Pēc projektu nosacījumu un uzņemamo saistību izvērtēšanas, viena no pašvaldībām (Dundagas novads), pieņēma lēmumu neiesniegt projekta iesniegumu, kā arī saskaņā ar zināmo informāciju septiņas pašvaldības (Latgales plānošanas reģionā – Aglonas, Dagdas, Riebiņu novads, Rīgas plānošanas reģionā – Ropažu un Stopiņu novads, Vidzemes plānošanas reģionā – Apes novads, Zemgales plānošanas reģionā – Kokneses novads) atsauca savus iesniegtos projektus dalībai 9.3.1.1. pasākumā, taču vienlaikus minētās pašvaldības nodrošina mērķa grupas personām nepieciešamos sabiedrībā balstītos pakalpojumus 9.2.2.1. pasākumā. Tāpat pašvaldības ir informējušas LM par gadījumiem, kad, izvērtējot ieguldījumus, ir lemts atteikties no kāda pakalpojuma izveides (piem., Lielvārdes novada lēmums neveidot grupu dzīvokļus, Rēzeknes pilsētas lēmums neveidot pakalpojumu ārpusģimenes aprūpē esošajiem bērniem, Saulkrastu novada lēmums neveidot dienas aprūpes centru personām ar GRT)). Pašvaldību, kuras neņem dalību 9.3.1.1. pasākuma ieviešanā vai ir atteikušās no kāda risinājuma īstenošanas, kas ir bijis plānots personām ar GRT, finansējums ir pārdalīts (izņemot Kokneses novada) citām attiecīgā plānošanas reģiona administratīvajā teritorijā esošajām pašvaldībām, attiecīgi palielinot arī sasniedzamo iznākuma rādītāju. Lai īstenotu finansējuma un iznākuma rādītāja pārdales, plānošanas reģioni veica DI plānu aktualizēšanu un iesniedza grozījumus izskatīšanai Sociālo pakalpojumu attīstības padomē.  Atbilstoši KP VIS uz 2020. gada 23. martu 9.3.1.1. pasākumā ir aktuāli 72 pašvaldību projekti par kopējo summu 64 703 857 *euro,* bet projektu kopējā attiecināmo izmaksu summa norādīta 58 695 312 *euro* (daļa finansējuma (6 008 545 *euro*) ir norādīta kā neattiecināmās izmaksas[[10]](#footnote-10)). Minētā projektu iesniegumu attiecināmo izmaksu kopsumma norāda, ka pašvaldībām, lai īstenotu DI plānos noteiktos sabiedrībā balstītu sociālo pakalpojumu infrastruktūras izveides risinājumus, 9.3.1.1. pasākuma ietvaros noteiktais kopējais attiecināmais finansējums (44 441 978 *euro*) ir nepietiekams, tādējādi ir bijis nepieciešams plānot lielāku pašvaldības līdzfinansējuma daļas apmēru. Palielinot projektos lielāku pašvaldības līdzfinansējuma daļu, ERAF finansējuma procentuālais īpatsvars samazinās un ir mazāks par MK noteikumos Nr. 871 noteiktajiem 85%. Vērtējot 9.3.1.1.pasākuma iesniegtos 72 pašvaldību projektus, redzam, ka kopējā attiecināmā finansējuma summa sadalījumā pa finansēšanas avotiem ir: ERAF 36 512 758 *euro* jeb 62%, nacionālais publiskais līdzfinansējums 22 182 554 *euro* jeb 38% no kopējā attiecināmā finansējuma. Savukārt nacionālajā publiskajā līdzfinansējumā ietilpstošā valsts budžeta dotācija pašvaldībām ir 1 634 689 *euro* jeb 3% no kopējā attiecināmā finansējuma, bet pašvaldību finansējums – 20 547 865 *euro* jeb 35%.  Pēc informācijas uz 2020. gada 23. martu, sadarbības iestāde ir noslēgusi 66 vienošanās par projekta īstenošanu par kopējo attiecināmo summu 50 390 037 *euro* apmērā, bet 6 pašvaldības ir savu projekta iesniegumu izvērtēšanas beigu posmā un vienošanās par projektu īstenošanu varēs noslēgt tuvākajā laikā. Ņemot vērā minēto un to, ka atlikušo projektu īstenošanas uzsākšana varētu drīzumā uzsākties, sākotnējās ietekmes novērtējuma ziņojumā (anotācijā) tiek pieņemts, ka visas 72 pašvaldības ir noslēgušas (paredzams, ka uz noteikumu projekta stāšanās spēkā laiku tas būs veikts) vienošanās par projekta īstenošanu un projektiem nepieciešamais finansējums valsts budžetā ir piesaistīts. 9.3.1.1. pasākuma projektu finansējums pa finanšu avotiem un sadalījumā pa gadiem apkopots zemāk esošajā 1. tabulā.  **9.3.1.1. pasākuma ietvaros vērtēšanas procesā esošo projekta iesniegumu plānotā finansējuma un noslēgto vienošanās par projekta īstenošanu finansējuma sadalījums pa finanšu avotiem un gadiem (informācija no KPVIS uz 23.03.2020.)**  1. tabula   |  |  |  |  |  |  | | --- | --- | --- | --- | --- | --- | |  | 2019 | 2020 | 2021 | 2022 | KOPĀ | | ERAF (ar snieguma rezervi) | 3 918 674 | 17 944 133 | 11 121 578 | 3 528 373 | 36 512 758 | | KOPĀ NPF (nac.publ.fin.) | 1 867 566 | 10 779 801 | 7 310 746 | 2 224 441 | 22 182 554 | | t.sk. VBDP | 185 754 | 801 050 | 487 761 | 160 125 | 1 634 689 | | PB | 1 681 812 | 9 978 752 | 6 822 985 | 2 064 316 | 20 547 865 | | Attiec.fin. KOPĀ | 5 786 239 | 28 723 934 | 18 432 324 | 5 752 814 | 58 695 312 |   Prognoze ir indikatīva un balstīta uz sekojošiem pieņēmumiem:  *–* projektu kopējais attiecināmais finansējums nemainās, bet papildu piešķirtais finansējums daļēji aizvieto projektos plānoto pašvaldību līdzfinansējumu, tādējādi atvieglojot pašvaldību budžetu un uzņemtās saistības;  – projektu ERAF līdzfinansējums ir ne mazāks kā šajā noteikumu projektā noteiktais, t.i., 43 582 556 *euro;*  – valsts budžeta dotācijas pašvaldībām apmērs no 9.3.1.1. pasākumam papildu piešķirtā finansējumam noteikts indikatīvi 23,33% no minimālās nacionālā publiskā līdzfinansējuma daļas (atskaitot valsts budžeta finansējumu), tas ir, (11 243 097 *euro* – 3 790 704 *euro*) \* 23,33% = 1 738 643 *euro).* Vidēji indikatīvais valsts budžeta dotācijas īpatsvars 23.33% noteikts pamatojoties uz pašvaldību budžeta kapacitātes rādītāja vērtību 2020. gadam[[11]](#footnote-11) 72 pašvaldībām, kuras īstenos 9.3.1.1. pasākuma projektus. Valsts budžeta dotācijas likmi pašvaldībām saskaņā ar MK noteikumiem Nr. 42[[12]](#footnote-12) nosaka katrai pašvaldībai katru gadu, pamatojoties uz pašvaldību budžeta kapacitātes rādītāja vērtību;  – saskaņā ar noteikumu projektā noteikto, ka papildu finansējuma pārdale var īstenoties pēc projektu īstenošanas pabeigšanas, un atbilstoši informācijai no KPVIS par projektu īstenošanas laika grafiku (2020. gadā projektus pabeidz 28 pašvaldības jeb 39% no visām, 2021. gadā – 25 pašvaldības jeb 35%, 2022. gadā 19 pašvaldības jeb 26%), attiecīgi tiek prognozēts, ka papildu finansējumu pašvaldībām, kurām tas būs attiecināms, pašvaldību līdzfinansējumu aizvietos 2020. gadā – 39%, 2021. gadā – 35%, 2022. gadā – 26%. Lai arī noteikumu projekts paredz, ka papildu finansējumu pašvaldībām piešķirs sākot no 2021. gada 1. jūlija, tām pašvaldībām, kurām projektu īstenošana noslēgsies 2020. gadā, būs iespēja apturēt noslēguma maksājuma atmaksu līdz 2021. gada 1. jūlijam un tad papildu finansējumu attiecināt uz 2020. gadā veiktajiem maksājumiem.  Ietekmes uz budžetu prognozē budžeta ieņēmumi ir finansējuma ERAF daļa, bet budžeta izdevumi ir kopējās attiecināmās izmaksas attiecīgajā gadā. Savukārt valsts budžeta sadaļā norādīts, ERAF finansējuma, valsts budžeta un valsts budžeta dotācijas pašvaldībām finansējums, bet pašvaldību budžeta sadaļā – pašvaldību attiecināmā līdzfinansējuma daļa. Indikatīvais 9.3.1.1. pasākuma kopējais attiecināmais finansējums sadalījums pa gadiem un finanšu avotiem pēc papildu finansējuma pārdales apkopots 2.tabulā.  **9.3.1.1. pasākumam plānotā kopējā attiecināmā finansējuma sadalījums pa finanšu avotiem un gadiem**  2. tabula   |  |  |  |  |  |  | | --- | --- | --- | --- | --- | --- | |  | 2019 | 2020 | 2021 | 2022 | KOPĀ | | ERAF (ar snieguma rezervi) | 3 918 674 | 15 468 914 | 13 882 359 | 10 312 609 | 43 582 556 | | KOPĀ NPF (nac.publ.fin.) | 1 867 566 | 5 165 625 | 4 635 816 | 3 443 749 | 15 112 756 | | t.sk. VBDP | 185 754 | 605 627 | 543 511 | 403 751 | 1 738 643 | | Valsts budžets | 0 | 1 478 375 | 1 326 746 | 985 583 | 3 790 704 | | PB | 1 681 812 | 3 081 623 | 2 765 559 | 2 054 415 | 9 583 409 | | Attiec.fin. KOPĀ | 5 786 239 | 20 634 539 | 18 518 175 | 13 756 359 | 58 695 312 |   Noteikumu projekts nosaka, ka pēc papildu finansējuma pārdales 9.3.1.1. pasākuma ERAF finansējuma īpatsvars nepārsniedz 79.5 procenti no kopējā attiecināmā finansējuma, kas ir 54 825 653 *euro*. Savukārt projektu līmenī ERAF intensitāte var būt mainīga un apgriezti proporcionāla nacionālā līdzfinansējuma īpatsvaram. Ņemot vērā 9.3.1.1. pasākuma KPVIS iesniegto projektu kopējās attiecināmās izmaksas, kas ir 58 695 312 *euro*, tad kopējā attiecināmā finansējuma summa sadalījumā pa finansēšanas avotiem ir: ERAF 43 582 556 *euro* jeb 74%, nacionālais publiskais līdzfinansējums 22 182 554 euro jeb 26% no kopējā attiecināmā finansējuma. Savukārt nacionālajā publiskajā līdzfinansējumā ietilpstošā valsts budžeta dotācija pašvaldībām ir indikatīvi 1 738 643 *euro* jeb 3% no kopējā attiecināmā finansējuma, valsts budžeta finansējums 3 790 704 *euro* jeb 7 %, bet pašvaldību finansējums – 9 583 409 *euro* jeb 16%. Ņemot vērā minēto, secināms, ka pēc papildu finansējuma pārdales KPVIS esošajiem 9.3.1.1. pasākuma projektiem pašvaldību līdzfinansējuma daļa samazinās par 19% (no 35% uz 16%), tādējādi sniedzot iespēju pašvaldībām atvieglot savu budžetu.  Šobrīd Budžeta ilgtermiņa saistībās 2020. gadam un turpmākajiem gadiem finansējums 9.3.1.1. pasākuma projektiem, kuriem vēl nav noslēgta vienošanās par projekta īstenošanu, nav paredzēts. Nepieciešamo valsts budžeta finansējumu Finanšu ministrija (CFLA) pēc projekta apstiprināšanas normatīvajos aktos noteiktajā kārtībā lūgs pārdalīt no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  Savukārt 9.3.1.1. pasākumam papildu finansējums būs pieejams pēc darbības programmas grozījumu apstiprināšanas Eiropas Komisijā.[[13]](#footnote-13) Gadījumā, ja Eiropas Komisija neapstiprinās finansējuma pārdales, kas paredz LM pārziņā esošajam 9.3.1.1. pasākumam papildu finansējumu, LM, atbilstoši MK 2020. gada 21. janvāra protokollēmuma (protokols Nr. 3, 32.§) 5. punktam, izstrādās un iesniegs priekšlikumu Finanšu ministrijai LM pieejamo finanšu resursu ietvaros. | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Noteikumu projekts šo jomu neskar. | | | | | | | |
| 8. Cita informācija | | Noteikumu projektam pievienots MK protokollēmuma projekts par iesaistīto institūciju secīgām rīcībām faktiskas finansējuma pārdales nodrošināšanai. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | |
| 1. | Saistītie tiesību aktu projekti | | | | MK 2015. gada 10. novembra rīkojums Nr.709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai" (turpmāk – MK rīkojums Nr.709). | | | | |
| 2. | Atbildīgā institūcija | | | | Vides aizsardzības un reģionālās attīstības ministrija. | | | | |
| 3. | Cita informācija | | | | Ņemot vērā, ka noteikumu projekts paredz 9.3.1.1. pasākuma finansējuma izmaiņas pirmajai un otrajai projektu iesniegumu atlases kārtai, pēc grozījumu MK noteikumos Nr. 871 stāšanās spēkā Reģionālās attīstības koordinācijas padomei saskaņā ar MK noteikumu Nr. 871 20. punktu ir jāizskata jautājums un jālemj par nepieciešamību izdarīt atbilstošus grozījumus MK rīkojumā Nr. 709, precizējot nacionālās nozīmes attīstības centru pašvaldībām 9.3.1.1. pasākuma finansējuma apmēru atbilstoši MK noteikumos Nr. 871 noteiktajam. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2019. gada 4. septembrī noteikumu projektu tīmekļvietnē <http://www.lm.gov.lv/text/1789> un aicinot līdz 2019. gada 20. septembrim sabiedrības pārstāvjus. Noteikumu projekta izstrādes laikā, ņemot vērā, ka tika nolemts noteikumu projektu papildināt ar nosacījumiem 9.3.1.1. pasākuma papildu finansējuma sadalei pašvaldībām, sabiedrība atkārtoti aicināta līdzdarboties. Sabiedrības līdzdalības atkārtotais un papildinātais paziņojums izsludināts 2020. gada 17. janvārī, aicinot līdz 2020. gada 31. janvārim sabiedrības pārstāvjus sniegt viedokli par noteikumu projektu tā izstrādes stadijā :  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi [atbildīga.iestade@lm.gov.lv](mailto:atbildīga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības kā 9.3.1.1. pasākuma finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Labklājības ministre R.Petraviča

Vjakse 67021641

Ilga.Vjakse@lm.gov.lv

1. Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" (turpmāk – noteikumu projekts) [↑](#footnote-ref-1)
2. Ministru kabineta 2016. gada 20. decembra noteikumi Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" (turpmāk – MK noteikumi Nr. 871) [↑](#footnote-ref-2)
3. Ministru kabineta 2018. gada 11. decembra noteikumi Nr. 792 "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" [↑](#footnote-ref-3)
4. Labklājības ministrijas skaidrojums par ERAF ieguldījumiem sabiedrībā balstītu sociālo pakalpojumu un ģimeniskai videi pietuvinātu pakalpojumu infrastruktūras attīstībai darbības programmas "Izaugsme un nodarbinātība" specifiskā atbalsta mērķa 9.3.1.1. pasākumā "Pakalpojumu infrastruktūras attīstība deinstitucionalizācijas plānu īstenošanai". Pieejams http://www.lm.gov.lv/upload/skaidrojums\_ieguldijumi\_di\_precizets\_06\_07\_2018.pdf [↑](#footnote-ref-4)
5. Finanšu ministrijas informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" (turpmāk – Finanšu ministrijas informatīvais ziņojums) [↑](#footnote-ref-5)
6. Ministru kabineta 2020. gada 21. janvāra rīkojums "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība"" (turpmāk – darbības programmas grozījumi) [↑](#footnote-ref-6)
7. Šobrīd iznākuma rādītāja i.9.3.1.b nosaukums – izveidoto vai labiekārtoto vietu skaits pakalpojumu sniegšanai personām ar garīga rakstura traucējumiem [↑](#footnote-ref-7)
8. i.9.3.1.a – iznākuma rādītājs "Izveidoto un/ vai labiekārtoto vietu skaits bērnu aprūpei ģimeniskā vidē" (turpmāk – i.9.3.1.a) [↑](#footnote-ref-8)
9. Saskaņā ar MK noteikumu Nr. 871 10. punktu valsts budžeta dotācijas apmēru pašvaldībai nosaka no minimālās nacionālā publiskā finansējuma attiecināmo izmaksu daļas [↑](#footnote-ref-9)
10. Saskaņā ar MK noteikumu Nr. 871 36. punktu [↑](#footnote-ref-10)
11. <http://www.vraa.gov.lv/lv/publikacijas/pbkr/> [↑](#footnote-ref-11)
12. Ministru kabineta 27.01.2015. noteikumi Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas periodā līdzfinansēto projektu īstenošanai" (turpmāk – MK noteikumi Nr. 42) [↑](#footnote-ref-12)
13. Darbības programmas grozījumi iesniegti Eiropas Komisijā 2020. gada 28. janvārī [↑](#footnote-ref-13)